ยิ่งสูงยิ่งหนาว
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 7 ก.ย. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 7 ก.ย. 2553
โดย....นายกระทิง &amp; หญิงฟลอร์
...ดัชนีตลาดวันที่ 6 ก.ย. ทำสูงสุดของวัน 944 จุด บวกเฉียด 14 จุด ก่อนเจอแรงขายทำกำไร กดดัชนีวูบลงมาปิด 931.52 จุด ขยับ 1.62 จุด มูลค่าซื้อขายทะลัก 63,117 ล้านบาท สูงสุดรอบ 3 ปี 8 เดือน 
...ต่างชาติซื้อหนัก 3,253 ล้าน
...เฉพาะครอบครัว ปตท. (PTT) 6 หลักทรัพย์ ซื้อขายวันเดียว 21,372.92 ล้านบาท คิดเป็น 33.86% ของตลาด
...ครอบครัว PTT มาช้าแต่มาเร็วและแรง จากนี้ไปต้องระวังราคาวิ่งมาใกล้เพื่อน จะเริ่มอืด 
...บลจ.MFC ลอยตัวไร้คนคุมมานาน พอจะมีใครเข้ามาดูแลก็อึดอัดเป็นธรรมดา โดยเฉพาะ บล.คันทรี่ กรุ๊ป (CGS) ถือหุ้นใหญ่ 22% แล้ว คงไม่ปิดตาปล่อยเปะปะอีกต่อไป เลยไม่แปลกที่จะตั้งโต๊ะรับซื้อหุ้น (เทนเดอร์ออฟเฟอร์) เพื่อเข้าไปตรวจสอบกิจการแห่งนี้ “เสี่ยไมค์–สดาวุธ เตชะอุบล” ไม่ทำอะไรซี้ซั้ว ตัวอย่างเห็นกันอยู่ ฟื้น CGS จากขาดทุนร่วม 7 ปี พลิกเป็นกำไรติดต่อกันเป็นปีที่ 2 
...“รพี สุจริตกุล” ประธานเจ้าหน้าที่บริหาร บลจ.กสิกรไทย คอนเฟิร์มหุ้นไทย 1,000 จุด คงเห็นในปีนี้ได้ หากเงินนอกยังทะลักเงินซื้อ LTFRMF หนุนปลายปีอีก